Oficialusis leidinys L 074 , 27/03/1969 p. 0001 - 0002

specialusis leidimas suomių kalba: skyrius 1 tomas 1 p. 0051

specialusis leidimas danų kalba: serija I skyrius 1969(I) p. 0108

specialusis leidimas švedų kalba: skyrius 1 tomas 1 p. 0051

specialusis leidimas anglų kalba: serija I skyrius 1969(I) p. 0119

specialusis leidimas graikų k.: skyrius 01 tomas 1 p. 0124

specialusis leidimas ispanų kalba: skyrius 01 tomas 1 p. 0145

specialusis leidimas portugalų kalba skyrius 01 tomas 1 p. 0145



Tarybos reglamentas (Euratomas, EAPB, EEB) Nr. 549/69 1969 m. kovo 25 d. nustatantis Europos Bendrijų pareigūnų ir kitų tarnautojų kategorijas, kurioms taikomos Bendrijų protokolo dėl privilegijų ir imunitetų 12 straipsnio, 13 straipsnio antrosios pastraipos ir 14 straipsnio nuostatos EUROPOS BENDRIJŲ TARYBA, atsižvelgdama į Europos Bendrijų jungtinės Tarybos ir jungtinės Komisijos steigimo sutartį, ypač į jos 28 straipsnio pirmąją pastraipą, atsižvelgdama į Protokolą dėl Europos Bendrijų privilegijų ir imunitetų, ypač į jo 16 ir 22 straipsnius, atsižvelgdama į Komisijos pasiūlymą, atsižvelgdama į Europos Parlamento nuomonę [1], atsižvelgdama į Europos Bendrijų Teisingumo Teismo nuomonę, kadangi privilegijos, imunitetai ir lengvatos Bendrijų pareigūnams ir kitiems tarnautojams Protokolu dėl privilegijų, ir imunitetų suteikiami išimtinai tiktai Bendrijų interesų labui; kadangi todėl yra svarbu užtikrinti, kad pareigūnai ir kiti tarnautojai, atsižvelgiant į jų pareigas ir atsakomybę bei ypatingą padėtį, galėtų naudotis tokiomis privilegijomis, imunitetu ir lengvatomis, kurie yra būtini, kad Bendrijos galėtų deramai funkcionuoti, PRIĖMĖ ŠĮ REGLAMENTĄ: 1 straipsnis Bendrijų protokolo dėl privilegijų ir imunitetų 12 straipsnio nuostatos taikomos šioms kategorijoms: a) pareigūnams, kurie numatyti Bendrijų pareigūnų pareiginėse nuostatose, išskyrus pareigūnus, kuriems suteiktas rezervo statusas ir jiems taikomas tiktai 12 straipsnio a punktas, o dėl Bendrijų mokamų išmokų — taikomas 12 straipsnio c punktas; b) personalui, kuriam galioja Bendrijų kitų tarnautojų įdarbinimo sąlygos, išskyrus: 1) personalą, kurį sudaro vietiniai gyventojai ir kuriam taikomas tiktai 12 straipsnio a punktas; 2) ne visą darbo dieną dirbantį pagalbinį personalą, kuriam taikomi tiktai 12 straipsnio a ir b punktai, o dėl Bendrijų jiems mokamo atlyginimo — galioja 12 straipsnio c punktas. 2 straipsnis Bendrijų protokolo dėl privilegijų ir imunitetų 13 straipsnio nuostatos taikomos šioms kategorijoms: a) asmenims, kuriems galioja Pareigūnų tarnybos nuostatai arba Bendrijų kitų tarnautojų įdarbinimo sąlygos, įskaitant gaunančius kompensaciją, numatytą atsistatydinant tarnybos labui, išskyrus personalą iš vietinių gyventojų; b) asmenims, gaunantiems iš Bendrijų invalidumo, senatvės ar našlių pensijas; c) asmenims, gaunantiems kompensaciją, numatytą Reglamento (EEB, Euratomas, EAPB) Nr. 259/68 [2] 5 straipsnyje, mokamą nutraukus tarnybą. 3 straipsnis Bendrijų protokolo dėl privilegijų ir imunitetų 14 straipsnio nuostatos taikomos šioms kategorijoms: a) asmenims, kuriems galioja Bendrijų pareigūnų tarnybinės nuostatos; b) asmenims, kuriems galioja Bendrijų kitų tarnautojų įdarbinimo sąlygos, išskyrus personalą iš vietinių gyventojų. 4 straipsnis Nepažeidžiant Europos Bendrijų protokolo dėl privilegijų ir imunitetų 22 straipsnio pirmosios dalies nuostatų, taikomų Europos investicijų banko institucijų nariams, privilegijos ir imunitetai, numatyti Protokolo 12 straipsnyje, 13 straipsnio antroje pastraipoje ir 14 straipsnyje, taikomi tokiomis pat sąlygomis ir su tokiais pat apribojimais, kaip nustatyta šio reglamento 1, 2 ir 3 straipsniuose: - Europos investicijų banko personalui, - asmenims, gaunantiems Europos investicijų banko mokamas invalidumo, senatvės arba našlių pensijas. 5 straipsnis Šiuo panaikinamas Reglamentas Nr. 8/63 (Euratomas), 127/63/EEB [3]. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1969 m. kovo 25 d. Tarybos vardu Pirmininkas G. Thorn [1] OL C 135, 1968 12 14, p. 31. [2] OL L 56, 1968 3 4, p. 1. [3] OL 181, 1963 12 11, p. 2880/63. --------------------------------------------------